**Със Заповед № РД-00-277/10.03.2021 г. Кмета на Община Кюстендил**

**ОБЯВЯВА КОНКУРС ЗА:**

**І.** Възлагане на частен доставчик на управлението на социална услуга, предоставяна в специализирана среда за деца и младежи от 0 до 18 годишна възраст, техните семейства и близко обкръжение:

**„Център за обществена подкрепа“, с капацитет 50 места, c адрес: гр. Кюстендил, кв. "Изток" ул. "София" № 6 А.**

1. **Условния за участие и изисквания към кандидатите:**
   1. В конкурса могат да участват български физически лица, регистрирани по Търговския закон и юридически лица, физически лица, извършващи търговска дейност, и юридически лица, регистрирани по законодателството на друга държава - членка на Европейския съюз, или на друга държава - страна по Споразумението за Европейското икономическо пространство, които са:

* Доставчици на социални услуги, подали необходимите документи за издаване на лиценз по Закона за социалните услуги за предоставяне на социална услуга „Център за обществена подкрепа“;
* Доставчици на социални услуги, които имат възможност да предоставят и администрират социалната услуга „Център за обществена подкрепа“, в съответствие с критериите и стандартите за социални услуги, приети до влизането в сила на Закона за социалните услуга. Към датата на обявяване на конкурса с настоящата Заповед стандартите и критериите са определени в Правилника за прилагане на Закона за социално подпомагане /ППЗСП/. Помещенията в сградния фонд на „Център за обществена подкрепа“ отговарят на всички санитарни и хигиенни норми и изисквания за здравни грижи и безопасност, като осигуряват нормални условия за занимания и развитие на знания и основни умения на потребителите, съобразно техните потребности.
* Доставчици на социални услуги, разполагащи с квалифициран персонал за управление и качествено предоставяне на социална услуга „Център за обществена подкрепа“;
* Доставчикът следва да разполага с основни препоръчителни специалисти, които да осъществяват дейности по ръководство и предоставяне на социалната услуга. Квалификацията на служителите и специалистите следва да съответства на тази, която се изисква и допуска за посочените длъжности;
* Доставчици на социални услуги, разполагащи с възможности за привличане на допълнителни средства за изпълнение на стандартите и критериите за социални услуги за деца, приети до влизането в сила на Закона за социалните услуги.

Опитът на кандидатите в предоставянето на социална услуга „Център за обществена подкрепа“ се счита за предимство.

* 1. **B конкурса не може да участва кандидат, който:**
* е обявен в несъстоятелност или е в производство по обявяване в несъстоятелност;
* се намира в ликвидация;
* е лишен от пpaвo да упражнява търговска дейност;
* е осъждан за престъпление от общ характер, като за юридическите лица това изискване се отнася за членовете на управителните им органи;
* има парични задължения към държавата, установени с влязъл в сила акт на компетентен орган, или задължения към осигурителни фондове, освен ако компетентния орган е допуснал разсрочване или отсрочване на задълженията;
* има парични задължения към Община Кюстендил.
  1. **Всеки кандидат е длъжен да обяви писмено на Община Кюстендил** промените в oбcтоятeлcтвaтa по предходните точки, настъпили в процеса на провеждане на конкурса.

1. **Характеристика и специфика на предоставяната социална услуга „Център за обществена подкрепа“**

2.1. Социалната услуга „Център за обществена подкрепа“ е делегирана държавна дейност, с финансиране по стандарт за издръжка, ежегодно определян с Решение на Министерски съвет. 3а 2021 година, финансовите средства за издръжка на социалната услуга са определени с Решение на Министерски съвет № 790/30. 10.2020 г.

В Община Кюстендил социалната услуга „Център за обществена подкрепа“ /ЦОП/ с адрес: гр. Кюстендил, кв. „Изток“, ул. „София“ № 6А е разкрита на 01.06.2016 г. със Заповед № РД 01**-**360 от 29.03.2016 г. на Изпълнителния директор на Агенцията за социално подпомагане.

ЦОП предоставя комплекс от социални услуги на деца и техните семейства, живеещи в кв. „Изток”, ромската махала в гр. Кюстендил. В нея живеят около 12 000 души. Около 350 ромски деца посещават масовите училища в града, а около 600 – основното училище в квартала.

Целта на дейностите в ЦОП е да подкрепи децата, младежите и техните семейства в риск за изграждане у тях на чувство за собствена стойност и насърчаване процеса на пълноценното им развитие и социална интеграция с оглед на промяна на порочния кръг „бедност-необразованост-маргинализация-бедност”, чрез комплексно въздействие на различните компоненти - жизнена среда, образователна, здравна и социална политика.

Изпълнителят - частен доставчик на социални услуги следва да организира, ръководи и контролира цялостната дейност в социалната услуга „Център за обществена подкрепа“ с капацитет -50 места.

Материалната база ведно с обзавеждането и оборудването, необходими за предоставяне на социалната услуга „Център за обществена подкрепа“ ще се осигурят на частния доставчик на социални услуги от Община Кюстендил, посредством учредяване на безвъзмездно право на ползване за срока на предоставянето на социалната услуга.

Помещенията на „Център за обществена подкрепа“ следва да бъдат поддържани с наличното оборудване, осигурено със средства от единен разходен стандарт за социалната услуга, да дават възможност за осигуряване на качество на социалната услуга, за занимания и обучение в умения на децата/младежите и техните близки и да отговарят на стандартите и критериите за предоставяне на социални услуги, приети до влизането в сила на Закона за социалните услуги. (Към датата на обявяване на конкурса с настоящата Заповед стандартите и критериите са определени в Правилника за прилагане на Закона за социално подпомагане /ППЗСП/).

Доставчикът организира услугата с персонал, съгласно Методиката за определяне числеността на персонала в специализираните институции и социалните услуги в общността, утвърдена от МТСП.

Предоставяните социални услуги следва да отговарят на Методическото ръководство за условията и реда за предоставяне на социалната услуга „Център за обществена подкрепа” и другите нормативни документи, регламентиращи предоставянето на социални услуги.

**2.2. Приемане на работата:**

* Ежемесечни справки за заетостта на определения капацитет и индивидуална почасова заетост на специалистите.
* Ежемесечен финансов отчет, включващ отчет за касовото изпълнение на бюджета и приложените справки към него, оборотни ведомости за всяко тримесечие и аналитични справки към тях.
* Годишни отчети, които да дават пълна представа за всички аспекти от изпълнението на „Програмата за управление и предоставяне на социална услуга „Център за обществена подкрепа“, съгласно критериите и стандартите за предоставяне на социалната услуга, приети до влизането в сила на Закона за социалните услуги“ и „Програмата за развитие на качеството на социална услуга „Център за обществена подкрепа“, съгласно критериите и стандартите за предоставяне на социалната услуга, приети със Закона за социалните услуги и подзаконовата нормативна база“ за целия отчетен период, като трябва да са изложени по такъв начин, че да дават възможност за сравнение между предвидените средства и бюджетни данни от една страна и от друга – извършените разходи и постигнати резултати.

1. **Финансиране и начин на предоставяне на средствата:**
2. Бюджетът се формира на база установените в съответната финансова година единни разходни стандарти за финансиране чрез бюджетите на общините на делегираните от държавата дейности за функция „Социално осигуряване, подпомагане и грижи“.
3. Финансовото участие от страна на общината се изразява в предоставянето на парични средства от общински бюджет, съобразно и по реда на постъпване на трансфер от държавния бюджет, според установените в съответната финансова година стандарти за издръжка за потребителите на социалната услуга за делегирани от държавата дейности.
4. При сключване на договора със спечелилия конкурса кандидат за предоставяне на социална услуга „Център за обществена подкрепа“ възложителят ще предостави на изпълнителя - частен доставчик на социалната услуга, съответния бюджетен трансфер за издръжка от датата на сключване на договора до края на финансовата 2021 година, по реда на постъпване на трансферите от Държавния бюджет.
5. Срокът на договора е за 5 /пет/ години.
6. Неосигуряването на средства от държавния бюджет за съответната финансова година за издръжка като делегирана държавна дейност на социалната услуга за „Център за обществена подкрепа“, намиращ се в помещения от имот публична общинска собственост, cадрес: гр. Кюстендил, кв. "Изток" ул. "София" № 6А, освобождава Община Кюстендил от отговорност и прекратява договора с доставчика.
7. **Документи за участие.**

* Документи за регистрация на кандидата:
* копие от съдебно решение за регистрация;
* удостоверение за актуално състояние;
* копие от карта за регистрация по БУЛСТАТ;
* копие от лиценз за социални услуги за деца, издаден от Държавна агенция за закрила на детето;
* копие на лиценз по Закона за социалните услуги за пpeдocтaвянe на социална услуга „Център за обществена подкрепа“ /ако е приложимо/.
* Декларации, подписани от управителя, съответно от членовете на управителния орган на кандидата относно обстоятелствата, посочени в т.1.1 и т. 1.2 от настоящата заповед;
* Информация за досегашната работа на доставчика на социални услуги - цели, мисия, сфери на дейност и реализирани проекти;
* Програма за управление и предоставяне на социална услуга „Център за обществена подкрепа“, съгласно критериите и стандартите за предоставяне на социалната услуга, приети до влизането в сила на Закона за социалните услуги;
* Програма за развитие на качеството на социална услуга „Център за обществена подкрепа“, съгласно критериите и стандартите за предоставяне на социалната услуга, приети със Закона за социалните услуги и подзаконовата нормативна база, приета до обявяване на конкурса;
* Списък на работния капацитет и персонала на кандидата и документи, удостоверяващи квалификацията на кадрите, с които разполага доставчика на социални услуги;
* Копие от годишния счетоводен баланс и от отчета за приходите и разходите на кандидата за предходната година /2020 г./;
* Препоръки, свързани с опита на кандидата в сферата на социалните услуги, от предишни възложители или от партньори, със задължително посочени адреси и телефони /при наличие на такива/;
* Удостоверения от съответните компетентни органи за:
* наличие/липса на задължения пред НАП;
* наличие/липса на изпълнителни дела.
* Предложение за осигуряване на допълнителни средства – собствен принос за предоставяне на социалната услуга, предмет на конкурса.

Комисията разглеждаща конкурса служебно ще извърши проверка, относно наличие на задължения към Община Кюстендил.

Всички документи трябва да се представят в оригинал с изключение на посочените от възложителя, които са подписани и подпечатани от кандидата (вярно с оригинала).

1. **Начин на оценяване**

Кандидатите ще бъдат оценявани на база следните критерии с относителна тежест (макс. сбор 100 т.):

5.1. Съответствие на кандидата с предварително обявените условия – 10 точки.

5.2. Опит на кандидата в предоставянето на социална услуга, предмет на възлагането – 10 точки.

5.3. Квалификация на служителите за организация, управление и предоставяне на социалната услуга– 20 точки.

5.4. Финансова стабилност на кандидата и предложени допълнителни средства за предоставяне на социалната услуга, предмет на конкурса – 10 точки.

5.5. Представена от кандидата „Програма за управление и предоставяне на социална услуга „Център за обществена подкрепа“ и „Програмата за развитие на качеството на социална услуга „Център за обществена подкрепа“ – 30 точки.

5.6. Разбивка на разходите в рамките на определения бюджет за социалната услуга в настоящият конкурс, съобразно действащия стандарт за издръжка на държавно делегирани дейности – 20 точки.

**6. Дата и начин на провеждане на конкурса – процедури:**

Кандидатът представя документите в запечатан непрозрачен плик, на който слeдвa да има надпис: „Документи за участие в конкурс за предоставяне на частен доставчик yпpaвлeниeтo на социална услуга „Център за обществена подкрепа“.

Конкурсът ще се реализира в два етапа:

6.1. Първи етап - Комисия, назначена със заповед на Кмета на Община Кюстендил, разглежда представените от кандидатите документи, проверява наличието и редовността им. Кандидат, който не отговаря на условията за участие, се отстранява.

6.2. Втори етап – Комисията разглежда, оценява и класира представените програми за предоставяне на социална услуга “Център за обществена подкрепа”. Предложенията се отварят, разглеждат и оценяват по реда на тяхното получаване в Общината.

Комисията съставя протокол за разглеждането, оценяването и класирането на кандидатите.

1. **Краен срок и място за подаване на документи**

Кандидатите представят документите до 17,00 ч. на 45-тия /четиридесет и петия/ календарен ден от датата на публикуване на обявата в национален всекидневник /ако срокът изтича в неработен ден, в следващия работен ден/, в запечатан непрозрачен плик, лично или по пощата с препоръчано писмо с обратна разписка в деловодството на Община Кюстендил.

Върху плика кандидатите посочват адрес за кореспонденция и по възможност телефон, факс и електронен адрес.

Предложения, подадени след крайния срок, не се приемат. До изтичане на срока за подаване на предложенията, всеки кандидат може да промени, допълни или оттегли предложението си.

**8. Краен срок за обявяване на резултатите от конкурса**

8.1. В сроковете по ППЗСУ комисията изготвя протокол за оценяването и класирането на кандидатите.

8.2. Въз основа на протокола, изготвен от комисията, кметът на общината в 3-дневен срок издава заповед за определяне на спечелилия конкурса кандидат.

8.3. Заповедта подлежи на обжалване по реда на Административнопроцесуалния кодекс. Обжалването на заповедта не спира изпълнението й.

8.4. Резултатите от конкурса се съобщават на участвалите в него лица в срок до 7 /седем/ работни дни от издаването на заповедта.

8.5. Въз основа на заповедта за определяне класирането на кандидатите, Кметът на общината сключва договор за възлагане на социалната услуга с кандидата класиран на първо място, съобразно предвиденото в настоящата заповед и в съответствие с представените от кандидата програми за развитие и качество на социалната услуга - предмет на конкурса. Договор за възлагане на предоставянето на социална услуга, може да се сключи и при наличие на единствен кандидат.